Astra (dirižablis)
Astra (rus. Астра), nuo 1920 m. – Raudonoji žvaigždė (rus. Красная звезда) – karinis rusų dirižablis, pastatytas 1913 m. Prancūzijoje, tada vadintas „Astra-XII“. Šį dirižablį netrukus įsigijo Rusija. Pirmojo Pasaulinio karo metu atliko 6 kovinius skrydžius, iš kurių 3 nakties metu. Tai vienintelis rusų dirižablis, sėkmingai atlikęs kovinį skrydį. Nuo 1915 m. patirtų pažeidimų buvo beveik nenaudojamas. 1920 m. dirižablis buvo atstatytas ir pavadintas „Raudonosios žvaigždės“ vardu. 1921 m. žiemą, eilinio skrydžio metu, sudužo.